Sri Lanka arrive in India without batting coach Samaraweera
కోచ్‌ లేకుండానే భారత్ పర్యటనకి శ్రీలంక
బ్యాటింగ్ కోచ్ లేకుండానే శ్రీలంక జట్టు బుధవారం భారత్‌లో అడుగుపెట్టింది. నవంబరు 16 నుంచి మూడు టెస్టులు, మూడు వన్డేలు, మూడు టీ20ల
TNN | Updated:
Nov 8, 2017, 03:48PM IST
బ్యాటింగ్ కోచ్ లేకుండానే శ్రీలంక జట్టు బుధవారం భారత్&zwnj;లో అడుగుపెట్టింది. నవంబరు 16 నుంచి మూడు టెస్టులు, మూడు వన్డేలు, మూడు టీ20ల సుదీర్ఘ సిరీస్&zwnj;&zwnj;ని ఇక్కడ శ్రీలంక ఆడనుంది. అయితే.. వీసా సమస్య కారణంగా బ్యాటింగ్ కోచ్&zwnj; సమరవీర జట్టుతో కలిసి భారత్&zwnj;కి రాలేకపోయాడు. ఈ రోజు ఉదయం శ్రీలంక జట్టు కోల్&zwnj;కతాకి చేరుకుంది. గత శనివారం శ్రీలంక బ్యాటింగ్&zwnj; కోచ్&zwnj;గా నియమితుడైన సమరవీర.. మెల్&zwnj;బోర్న్ నుంచి రెండు రోజుల క్రితం శ్రీలంకకి చేరుకున్నాడు. కానీ.. అక్కడ నుంచి భారత్&zwnj;కి వచ్చేందుకు మాత్రం అతనికి వీసా లభించలేదు.
భారత ప్రధాన జట్టుతో టెస్టు సిరీస్&zwnj; కంటే ముందు శ్రీలంక జట్టు రెండు రోజుల వార్మప్ మ్యాచ్&zwnj;ను భారత్ బోర్డ్ ప్రెసిడెంట్స్ ఎలెవన్ జట్టుతో ఆడనుంది. దీంతో కోల్&zwnj;కతాలో లంక జట్టుకి ప్రాక్టీస్ సెషన్ నిర్వహించాలని తొలుత కోచ్ భావించినా.. వీసా సమస్య కారణంగా రాలేకపోవడంతో ఆ జట్టు డైరెక్ట్&zwnj;గా వార్మప్ మ్యాచ్ ఆడనుంది. ఎనిమిదేళ్ల తర్వాత భారత్&zwnj;లో పర్యటిస్తున్న శ్రీలంక.. ఇప్పటి వరకు ఇక్కడ 17 టెస్టు మ్యాచ్&zwnj;లాడి అందులో ఏకంగా పదింట్లో ఓడిపోయింది. మరో 7 టెస్టులని డ్రాగా ముగించింది. ఇటీవల ఆ దేశంలో పర్యటించిన భారత్ జట్టు అన్ని ఫార్మాట్లలోనూ లంకేయుల్ని క్లీన్&zwnj;స్వీప్ చేసిన విషయం తెలిసిందే.